ΓΡΑΠΤΗ ΕΡΩΤΗΣΗ E-1100/02

υποβολή: Charles Tannock (PPE-DE) προς την Επιτροπή

(18 Απριλίου 2002)

Θέμα: Παρεμπίπτον αλίευμα δελφινιών και άλλων κητωδών στα ευρωπαϊκά ύδατα, ιδίως όταν προκύπτει ως συνέπεια πελαγικής αλιείας

Η κυβέρνηση του Ηνωμένου Βασιλείου έχει αναφέρει ότι μέχρι 50 δελφίνια την ημέρα παγιδεύονται σε ευρωπαϊκές περιοχές αλιείας πέρκας, με ένα άγνωστο αριθμό να παγιδεύεται σε άλλες πελαγικές αλιείας

στη Μάγχη και στο Βισκαϊκό Κόλπο. Η έκθεση της ιρλανδικής πειραματικής αλιείας λευκού τόνου(1) με τράτα με ζευγαρωτά σκάφη καταγράφει 145 κητώδη που παγιδεύθηκαν ως παρεμπίπτον αλίευμα από μόλις τέσσερα ζευγάρια τρατών κατά την περίοδο του 1999. Σε απάντηση στην γραπτή ερώτηση Ε-0500/02(2) εκ μέρους της Επιτροπής, ο Επίτροπος Fischler δηλώνει ότι είναι προφανές ότιπάρχει ανάγκη να καθιερώσουμε προστατευτικά μέτρα και να συγκεντρώσουμε την προσοχή μας στη Βαλτική θάλασσα, στο νότιο τμήμα της Βορείου θαλάσσης, στη Μάγχη και την Κελτική θάλασσα.

Σύμφωνα με τις διατάξεις της οδηγίας του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών βιοτόπων καθώς και της άγριας χλωρίδας και πανίδας(3), τα κράτη μέληποχρεούνται να καθιερώσουν ένα σύστημα παρακολούθησης συμπτωματικών παγιδεύσεων και θανατώσεων αυτών των ειδών καιπό το φώς των πληροφοριών που έχουν συγκεντρωθεί, πρέπει να προβούν σε περαιτέρω έρευνα ή να λάβουν τα απαραίτητα μέτρα συντήρησης για να εξασφαλίσουν ότι η συμπτωματική παγίδευση και θανάτωση δεν έχει σημαντικά αρνητικό αντίκτυπο στα εν λόγω είδη. Υποχρεούνται επίσης να αναφέρουν στην Επιτροπή σχετικά με την εφαρμογή των διατάξεων της οδηγίας της 30ής Σεπτεμβρίου 2001: στην πραγματικότητα όμως πολλά κράτη μέλη δεν το πράττουν. Μπορεί η Επιτροπή ναποδείξει ποία είναι αυτά τα κράτη μέλη·

Αρκείται η Επιτροπή να επιτρέπει σε κράτη μέλη να μην εκπληρώνουν τις βάσει των διατάξεων του Συμβουλίουποχρεώσεις τους ατιμωρητί· Εάν όχι, ποίες εναλλακτικές δυνατότητες ή κυρώσεις έχει στη διάθεσή της η Επιτροπή· Έχει η Επιτροπή την εξουσία να μείνει ανυποχώρητη στο να επιτρέπουν τα κράτη μέλη σε ανεξάρτητους παρατηρητές (συμπεριλαμβανομένων τωνπαλλήλων της Επιτροπής) να παρακολουθούν τα επίπεδα παρεμπιπτόντων αλιευμάτων·

Τέλος, συνεχίζεται η διάθεση πόρων τόσο από τα κράτη μέλη όσο και από την Κοινότητα ναυπηγήσεως αλιευτικών σκαφών, περιλαμβανομένων εκείνων που χρησιμοποιούν πελαγικές τράτες, τη στιγμή κατά την οποία τα αλιευτικά αποθέματα στα κοινοτικά ύδατα φθίνουν ραγδαία και μερικά είδη τείνουν προς εξαφάνιση. Έχει η Επιτροπή την εξουσία να εμμείνει τα ποσά να διατίθενται μόνο για συγκεκριμένους τύπους αλιευτικών σκαφών και ποία είναι η αιτιολόγηση για τέτοιες επιδοτήσεις γενικά, εάν εξυπηρετούν στη μείωση των αποθεμάτων που χρειάζεται επειγόντως να ανανεωθούν για να μπορέσουν οι αλιευτικοί στόλοι της Κοινότητας να διατηρήσουν μακροπρόθεσμη βιωσιμότητα·

(1) Ποικίλη δραστηριότητα των δοκιμών με εναλλακτικές τεχνικές αλιείας του τόνου περιλαμβανομένης της χρήσης τεχνολογίας τηλεανίχνευσης. Τελική έκθεση προς την Επιτροπή των Ευρωπαϊκών Κοινοτήτων. Γενική Διεύθυνση για την αλιεία. Σύμβαση ΕΕ αριθ. 98/010.

(2) ΕΕ C 229 E της 26.9.2002, σελ. 93.

(3) ΕΕ L 206 της 22.7.1992, σελ. 7.

Απάντηση του κ. Fischler εξ ονόματος της Επιτροπής

(29 Μαΐου 2002)

Το Αξιότιμο Μέλος του Κοινοβουλίου αναφέρεται στην επιστολή που απεστάλη από το μέλος της Επιτροπής που είναι αρμόδιο για την αλιεία και γεωργία προς τουςπουργούς αλιείας των κρατών μελών το Δεκέμβριο του 2000, με την οποία ζητούνται πληροφορίες για τα μέτρα που λήφθηκαν για την εκτίμηση των επιπέδων των παρεμπιπτόντων αλιευμάτων. Δεν είχαν αποσταλεί απαντήσεις από την Ισπανία, Γαλλία, Ιρλανδία, Ιταλία και Πορτογαλία.

Απ'ό,τι φάνηκε από τις πληροφορίες που λήφθηκαν μέχρι σήμερα θα πρέπει προκειμένου ναπάρξουν αποτελέσματα, να ληφθούν τόσο μέτρα παρακολούθησης όσο και άμβλυνσης των επιπτώσεων κατά συντονισμένο τρόπο σε κοινοτικό επίπεδο με τη χρήση των διαχειριστικών εργαλείων της Κοινής Αλιευτικής Πολιτικής. Η Επιτροπή βρίσκεται επί του παρόντος στο στάδιο της συλλογής των τεχνικών στοιχείων τα οποία θα επιτρέψουν την έκδοση πρότασης για τη θέσπιση αποτελεσματικών και αναλογικών μέτρων διαχείρισης. Η πρόταση αναμένεται να είναι έτοιμη κατά τους προσεχείς μήνες και μπορεί να περιλαμβάνει τηνποχρέωση επιβίβασης παρατηρητών επί των αλιευτικών σκαφών.

Ενόψει των ανωτέρω, η Επιτροπή δεν θα σταματήσει να χρησιμοποιεί όλα τα πολιτικά και νομικά μέσα που έχει στη διάθεσή της, μεταξύ των οποίων μπορεί να περιλαμβάνεται η κίνηση διαδικασιών παράβασης στο Ευρωπαϊκό Δικαστήριο, έτσι ώστε να εξασφαλιστεί η συμμόρφωση των κρατών μελών προς τιςποχρεώσεις τους που απορρέουν από το κοινοτικό δίκαιο.

Το Αξιότιμο Μέλος του Κοινοβουλίου αναφέρεται επίσης στη χρήση κοινοτικών χρηματοδοτήσεων για την επιδότηση της ναυπήγησης αλιευτικών σκαφών. Η Επιτροπή επιθυμεί ναπογραμμίσει ότι σύμφωνα με την ισχύουσα νομοθεσία, η χορήγηση δημόσιων ενισχύσεων για τη ναυπήγηση σκαφών εξαρτάται από την απόσυρση ισοδύναμης αλιευτικής ικανότητας από το αντίστοιχο τμήμα του στόλου. Επιπροσθέτως, οι δημόσιες ενισχύσεις για τη διάλυση σκαφών χορηγούνται μόνο εάν δεν μπορεί να αντικατασταθεί η αποσυρθείσα αλιευτική ικανότητα. Τα μέτρα αυτά εφαρμόζονται επίσης στο πελαγικό τμήμα μηχανοτρατών του στόλου, του οποίου η αλιευτική ικανότητα δεν μπορεί κατά συνέπεια να αυξηθεί. Η Επιτροπή εξετάζει, στο πλαίσιο της προσεχούς μεταρρύθμισης της Κοινής Αλιευτικής Πολιτικής, να προτείνει μία προσέγγιση για τη διαχείριση της αλιευτικής ικανότητας του στόλου, η οποία θα περιλαμβάνει την κατάργηση όλων των επιδοτήσεων για τη ναυπήγηση νέων σκαφών.